OpenLLM-France/wikimedia huggingface dataset:
# Dispac'h Mec'hiko

Dispac'h Mec'hiko (Revolución mexicana en spagnoleg) zo un heuliad emsavadegoù, taolioù-stad, ha krogadoù brezel entre kostezennoù politikel, hag a c'hoarvezas en Mec'hiko entre 1910 ha 1920.

## Orin

Orin an dispac'h a gaver e saviad ar vro dindan Porfirio Diaz. Hennezh a oa ar vro dindan e dreid abaoe 1876.

## An darvoudoù

Strakal a reas an traoù d'an 20 a viz Du 1910 gant galv Francisco I. Madero d'ar bobl d'en em sevel a-enep addilennidigezh ar jeneral Porfirio Díaz evel prezidant. Poan vras o doe an dispac'herien da gentañ, met trec'hadennoù a voe en hanternoz ha goude e korniadoù arall, e Morelos da gentañ-penn, ma edo Emiliano Zapata o stourm evit daskor an douaroù boutin preizhet gant ar berc'henned vras. A-benn ar fin e kuitaas Díaz ar galloud en Mae 1911.

## Disoc'h

Ar reveulzi vec'hikan he doa degaset kalz kemmoù er gevredigezh. Da gentañ ar pennoù uhel Porfiriato o devoa kollet o galloud politikel met a oa chomet e penn an ekonomiezh. Ar renkadoù etre a oa kroget da vont e-barzh ar velestradurezh.
Eus un tu all an diforc'hioù etre bed ar maezioù ha bed ar c'hêrioù, an niver a vicherourien pe izili ar c'hlasoù etre a oa chomet damheñvel. Dispac'h Mec'hiko en devoa degaset gwelladennoù er c'hêrioù. Perc'hennerien vrasañ an douaroù war ar maez a oa aet da anneziñ e kêr evit tec'hout diouzh an dizurzhioù.
a vo kavet e Wikimedia Commons.
# Dispakadur dekredel

E jedoniezh, an dispakadur dekredel zo un doare da skrivañ an niveroù gwerc'hel muiel gant skoazell mac'hoù 10 (ha pa vent leiel pe muiel). Pa vez kevanion naturel a 'n niveroù e klot an dispakadur dekredel gant ur skrivad diazez 10. Pa vez niveroù dekredel anezho e kaver un dispakadur dekredel bevennet. Pa vez niveroù feurek anezho e c'heller kavout un dispakadur dekredel anvevenn trovezhiek. Erziwezh, pa vez niveroù anfeurek anezho, e vez anvevenn hag antrovezhiek an dispakadur dekredel.

## Pennadoù liammet

* Skrivad dekredel savlec'hek
* Kevan naturel
* Kevan daveel
* Niver dekredel
* Niver feurek
* Dekredell darreadek
* Niver gwerc'hel
* Dispakadur dekredel a 'n unanenn
# Dispac'h Iwerzhon

Dispac'h Iwerzhon zo un darvoud istorel a grogas e 1916 hag a badas betek 1923. Posupl eo rannañ an istor anezhañ e teir lodenn : an Emsavadeg c'hwitet da Bask 1916 ha diorroadur Sinn Féin ; Brezel Dizalc'hted Iwerzhon etre 1919 ha 1921 ; hag ar Brezel Diabarzh etre 1922 ha 1923.
# Dispac'h miz Here

Graet e vez Dispac'h miz Here, pe Reveulzi miz Here (rusianeg: Октябрьская революция, Oktyabr'skaya revolyutsiya), pe c'hoazh Here Ruz, Emsavadeg miz Here, hag ivez an Dispac'h Bolchevik, ha Reveulzi Veur Sokialour Miz Here (Великая октябрьская социалистическая революция, Velikaya Oktyabr'skaya sotsialisticheskaya revolyutsiya) ent-ofisiel adalek 1927... eus an taol reveulzi a c'hoarvezas e-kerzh Dispac'h Rusia 1917. Kregiñ a reas gant un emsavadeg armet e Petrograd d'ar 25 a viz Here 1917 (hervez an deiziadur juluan), ar pezh a glot gant ar 7 a viz Du 1917 (deiziadur gregorian).
Gant Reveulzi miz Here e Petrograd e voe diskaret Gouarnamant da c'hortoz Rusia ha roet ar galloud da soviedoù kêr a oa bolcheviked en o fenn. Diwar-se e loc'has ur brezel-diabarzh hag a gasas da savidigezh an Unaniezh Soviedel e 1922.

## Gwelet ivez

* Dispac'h Rusia 1917
a vo kavet e Wikimedia Commons.
# Dispac'h saoz

Pa gomzer eus Dispac'h saoz e komzer :
* pe eus ar C'hentañ dispac'h saoz (1641 - 1649) pa voe diskaret ar roue Charlez Iañ.
* pe eus an Eil dispac'h saoz (1688 - 1689) pa voe diskarez ar roue Jakez II.
# Dispac'h ar Jenofl

Dispac'h ar Jenofl (pe Revolução dos Cravos en portugaleg), anvet ivez ar 25 a viz Ebrel (en portugaleg : 25 de Abril), eo an anv roet da zarvoudoù miz Ebrel 1974 e Portugal pa voe diskaret diktatouriezh an Estado Novo a oa o ren ar vro abaoe 1933.
# Campagna romana

Campagna romana, pe Campagna hepmui, eo an anv roet d'ar maezioù e Lazio, en Italia, en-dro da gêr Roma (war-dro 2100 km2).
En-dro dezhi menezioù an Tolfa hag ar menezioù Sabatini en hanternoz, Torgennoù er gevred, Mor Tirrenea er gevred. Ar stêrioù Tiber hag Aniene a ruilh o dourioù enni.

## Taolennoù

Livet eo bet ar c'hornad gant livourien a-leizh hag a bep bro.
* Massimo d'Azeglio
* Johann Wilhelm Schirmer
* Johann Wilhelm Schirmer
* Jacques Sablet
* Gabriel Perelle
* Thomas Cole
* George Inness
* Karel Dujardin
* Markó Károly
* Jean Achille Benouville, View of the Ponte Nomentano in the Roman Campagna
* Charles-François Daubigny
* Jervis McEntee,Journey's Pause in the Roman Campagna
* Claude Gellée, Campagna romana adal Tivoli
* Johann Heinrich Wilhelm Tischbein, munud eus Goethe in the Roman Campagna, 1786/1787
* Pierre-Nicolas Brisset,Ar gwel eus ar Ponte Nomentano
* Frank Fox
* Nicolas Antoine Taunay
* Jan Frans van Bloemen, A Scene in the Roman Campagna, 1736
* Edmund Behles
* Wilhelm Oswald Gustav Achenbach
* Franz Ludwig Catel
* Franz Nadorp
* Claude Gellée
* Claude Gellée
* Thomas Worthington Whittredge, The Amphitheatre of Tusculum and Albano Mountains, Rome, 1860
* Joseph Wright,The Convent of San Cosimato, c.1786
* Carl Spitzweg, touristed saoz e Campagna Roma
* Donald McLeish, Two Gay Ragazzi of the Campagna
* Arthur John Strutt
* Luc'hskeudenn
* Luc'hskeudenn
* Luc'hskeudenn
* Kartenn
* Campagna - Stato della Chiesa gant ar Pontine Marshes (XVIIIvet kantved)
* Kartenn Gerardus Mercator
* Kartenn savet e 1547
* Kartenn eus Latium & Sabina
# Camlad

Ar stêr Camlad zo ur stêr e Kembre ha Bro-Saoz.
Eieniñ a ra war harzoù kontelezh Powys, e Kembre, er reter da Y Drenewydd hag er c'hreisteiz da gêriadenn Snead. Redek a ra neuze war-du ar c'hornôg hag ober a ra an harz etre Kembre ha Saoz hag er c'hornôg da Snead, ha goude d'ar gwalarn e Kembre, dre Yr Ystog. Goude e treuz Powys, ha Shropshire, e Saoz.
En em deurel a ra en Hafren, ar stêr vras a ya da aberiñ e Kanol Bristol.
# Camp Blood (heuliad filmoù)

Camp Blood zo un heuliad filmoù slasher stadunanat embannet e stumm an direct-to-video. Evit darn anezho eo David Sterling ar produer.

## Filmoù an heuliad

| Bloavezh | Film | Filmaozer | Senarioour | Istor | Produer |
| 1999 | Camp Blood | Brad Sykes | Brad Sykes | — | David Sterling |
| 2000 | Camp Blood 2 | Brad Sykes | Brad Sykes | — | David Sterling |
| 2005 | Within the Woods (aka Camp Blood 3) | Brad Sykes | Brad Sykes | — | Josephina Sykes |
| 2014 | Camp Blood First Slaughter (aka Camp Blood 3) | Mark Polonia | Mark Polonia | — | David Sterling |
| 2016 | Camp Blood 4 | Dustin Ferguson | Dustin Ferguson | — | David Sterling |
| 2016 | Camp Blood 5 | Dustin Ferguson | Dustin Ferguson | — | David Sterling |
| 2016 | Camp Blood 666 | Ted Moehring | Monte Hunter | Ted Moehring | David Sterling |
| 2017 | Camp Blood 7 | Mark Polonia | Amy Suzuki | — | David Sterling |
| 2018 | Ghost of Camp Blood | Mark Polonia | Alan Wyoming | — | David Sterling |
| 2019 | Camp Blood 8: Revelations | Dennis Devine | Dennis Devine | — | David Sterling |
| 2020 | Children of Camp Blood | Mark Polonia | Lester Thord | — | David Sterling |
| 2023 | Camp Blood 666 Part 2: Exorcism Of The Clown | Will Collazo | Julie Anne Prescott | David Sterling | David Sterling |

## Notennoù ha daveennoù

* ↑ Torfe, Pat (June 19, 2014). "[DVD Review 'Camp Blood: First Slaughter' Fails More Than Just Archery]", Bloody Disgusting.
# Camogli

Camogli zo ur gumun eus Italia, e Meurgêr Genova, e rannvro Liguria.
# Campagna (Italia)

Campagna zo ur gumun italian e proviñs Salerno e Campania.
# Camo

Camo zo ur frazione eus kumun Santo Stefano Belbo e Proviñs Cuneo, e Piemonte.
Betek an 31 a viz Kerzu 2018 e oa ur gumun stok ouzh kumunioù Cossano Belbo, Mango ha Santo Stefano Belbo.
# Campagna Lupia

Campagna Lupia a zo ur gumun eus Italia e meurgêr Venezia, e Veneto. Niver an annezidi a sav da 7 118 (1 Genver 2023).

## Notennoù ha daveoù

* ↑ https://demo.istat.it/?l=it.
# Campagnano di Roma

Campagnano di Roma zo ur gumun en Italia, e meurgêr Roma Capitale ha rannvro Lazio.
# Cammarata

Cammarata zo ur gumun e proviñs Agrigento, e Sikilia.
# Camocim de São Félix

Camocim de São Félix zo ur gumun eus Brazil e Pernambuco.
# Emgann Winvaed

Emgann Winvaed a enebas, d'an 21 a viz du 654 pe 655 roue Bernikia Oswiu ouzh Penda Mercia ha e gevridi. Faezhet e voe tud Mercia ha lazhet e voe o roue.

## Istor

Daoust dezhañ bezañ an emgann pouezusañ etre an div rouantelezh angl-ha-saoz pennañ e Preden, ne ouzer ket kalz traoù a-zivout emgann Winvaed. Gouzout a reer e stourmas an daou lu war ribl ur stêr met n'ouzomp ket en un doare resis pe stêr e oa. Un adstêr eus an Humber e oa moarvat ha posupl eo e oa ar stêr Cock Beck, war dachenn rouantelezh kozh Elmet pe ar stêr Went e-kichen Doncaster.
Er vestroni gounezet gant Penda Mercia war ar rouantelezhioù arall - ha dreist holl Rouantelezh Northumbria a oa ar rouantelezh pouezusañ gwechall. Kevreet gant Cadwallon ap Cadfan, roue Gwynedd en doa faezhet ha lazhet Edwin Northumbria en Emgann Hatfield Chase e 633 hag Oswald Northumbria en Emgann Maserfield e 642. Goude emgann Maserfield e oa aet Northumbria d'ur gwaz Mercia ha e chomas hec'h isrouantelezh Deira ur c'hevread da Vercia e-pad brezel 655

## Liammoù diavaez

* Bede's account of the battle
# Emgann Wippedesfleot

Emgann Wippedesfleot a enebas ar Vrezhoned ouzh ar Saozon. N'eo anavezet nemet dre un aroudenn eus c'hronik angl-ha-saoz :
    465: Her Hengest 7 Æsc gefuhton uuiþ Walas neah Wippedesfleote 7 þær .xii. wilisce aldormenn ofslogon, 7 hiera þegn an þær wearþ ofslægen, þam wæs noma Wipped.
    465: Amañ e stourmas Hengist hag Aesc ouzh ar Vrezhoned e-kichen Wippedesfleot hag aze e lazhjont 12 penn brezhon. Unan eus o thegned a voe lazhet, Wipped e anv
Hervez John Morris e vefe Wippedesfleot e Kent, e-kichen Rutopiae (Richborough hiziv). Ar fed ne fougeas ket ar c'hronik angl-ha-saoz e voe an emgann-se un trec'h saoz a broufe e voe gounezet gant ar Vrezhoned hag a vijent bet bleiniet gant Vortimer, mab Vortigern. Heman a vije deuet a-benn da vestronian ar saozon evit ur maread.
Marteze ez eo goulenn un tammig re digant testennoù a voe skrivet kantvedoù goude an darvoudoù. Anv an thegn lazhet e-pad an emgann a voe ijinet da zisplegañ hini an emgann moarvat, ha disklaer eo ar peurrest. N'haller ket fiziañ er c'hronik angl-ha-saoz ha tra m'en deus graet Nennius gant ur vammenn saoz, un darn eus an darvoudoù a liv a zo mojennus.
Bet ez eus bet un emgann e Wippedesfleot moarvat. Gwirheñvel eo avat e oa bet kollet ar munudoù istorel pa voe skrivet ar c'hronik angl-ha-saoz.
# Emgann Vouillé

En emgann Vouillé en 507 e voe trec'het ar Vizigoted ha lazhet o roue Alarig II gant arme Franked ar roue Hlodwig Iañ. Neuze-se e voe echu gant ren ar Vizigoted war Akitania.

## An emgann

En nevezamzer 507 e kerzhas arme ar roue frank Hlodwig Iañ, renet gantañ ha gant e vab henañ Teodorig, hag e treuzjont ar stêr Liger etrezek Poitiers. Arme ar Vizigoted renet gant ar roue Alarig II a deue eus ar c'hreisteiz gant ar spi da herezl o enebourien ha da gaout skoazell digant an Ostrogoted Italia, met ar re-se o doa d'ober eno gant arme Bizantion, broudet marteze gant ar roue frank.

## Goude an emgann

Goude trec'h Hlodwig Iañ en Emgann Vouillé ]] e voe mestr ar Franked war an darn vrasañ eus Galia. Ur pennadig goude e tilezo Hlodwig ar baganiezh da zibab badeziant ar gatoliked.
# Emgann Worms

Emgann Worms a c'hoarvezas e 436 ha distrujet e voe kêr gant Romaned Aetius hag Huned Attila. Lazhet e voe Gundaharios, roue Burgonded Worms, ha ren a reas e vab Gondioc war e lerc'h.

## Notennoù

* ↑ Gondicaire ou Gonthaire - L'histoire pour le plaisir
# Emgann Vézeronce

Emgann Vézeronce a c'hoarvezas e 524 e-kichen Vézeronce (hiriv en Isère (departamant)) etre ar Franked, dindan o roue Hlodomir hag ar Vurgonded dindan Godomar III. Lazhet e voe Hlodomir en emgann, a voe gounezet gant ar Franked koulskoude.
# Emgann Watling Street

Emgann Watling Street a c'hoarvezas er bloaz 60, pe 61, en Enez Vreizh, etre Brezhoned emsavet ha renet gant Boudika, rouanez pobl vrezhon an Ikened, hag an armeoù roman renet gant Gaius Suetonius Paulinus. N'ouzer ket pelec'h e c'hoarvezas, met hervez an istorourien e tleje bezañ bet war an hent roman etre Londinium (Londrez hiziv) ha Viroconium, (Wroxeter e Shropshire). En amzer ar Saksoned eo e voe anvet an hent-se Watling Street. Kalz niverusoc'h e oa ar Vrezhoned, met gwelloc'h en em gannas ar Romaned.

## Goude an emgann

Goude trec'het Boudica e chomas ar Romaned mistri e kreisteiz an enez, ha chom a rejont eno betek o disparti e 410. Ac'hano e kerzhjont war-du an hanternoz, betek ar vro a zo hiriv e kreisteiz Bro-Skos.
Emsavadegoù all a voe avat, ha dreist-holl hini 69, kaseet gant Venutius, eus pobl ar Brigantes.

## Levrlennadur

* (en) ANDREWS, Ian : Boudicca's Revolt, Cambridge University Press, 1973 (ISBN 978-0-5210-8031-6)
* (en) WEBSTER, Graham : Boudica: The British Revolt Against Rome AD 60 (Roman Conquest of Britain), Routledge, 1999 (ISBN 978-0-4152-2606-6)

## Notennoù

* ↑ (la) Tacitus, Historae, III-45
# Emgann Westerplatte

Emgann Westerplatte, lesanvet "Verdun Poloniz", a zo un emgann hag a enebas, adalek ar 1añ betek ar 7 a viz Gwengolo 1939, an arme bolonat ouzh hini an Trede Reich alaman. Raktal e voe difennerezh Westerplatte un arouez evit al lu hag ar bobl boloniat ouzh tagadennoù trec'hus lu an Trede Reich. Chomet eo an emgann-mañ un darvoud pouezus en istor ar vro. E Westerplatte, ur c'hourenez lec'hiet nepell diouzh Gdańsk, eo e voe dalc'het kentañ emgann an Eil Brezel-bed. Ne oa nemet a-boan kant den er gwarnizon dindan urzhioù ar major Henryk Sucharski (1898-1946) hag ar c'habiten Franciszek Dąbrowski (1904-1962).
D'an 29 a viz Even 1974 un ti-gward chomet en e-sav abaoe an emgann (met diblaset eus al lec'h orin) a oa bet treuzfurmet en ur mirdi anvet "Ti an derc'hel soñj broadel". D'an 2 a viz Even 1980, ministrerezh ar sevenadur hag an Arz a gemmas al lec'h en ur skourr eus mirdi Istorel Gdansk.
An darvoud-mañ a voe savet ur film hir — Tajemnica Westerplatte an titl anezhañ — diwar e benn gant ar filmaozer polonat Paweł Chochlew (1971-) e 2013.

## Liammoù diavaez

* (pl) Istor mirdi Westerplatte

## Notennoù ha daveennoù

* ↑ (pl) 1/09/2016 Lec'hienn Mirdi Istorel Gdansk - Muzeum Historycznego Miasta Gdańska)
# Emgann Wagram

Emgann Wagram a oa bet stourmet eus ar 5 betek ar 6 a viz Gouhere 1809 e-kerzh Brezelioù Napoleon. An trec'h a oa bet gant an Impalaer Napoleon, met koustus e voe evit al lu gall hag e harperien. An arme aostrian a oa renet gant an arc'hdug Charlez, dug Teschen. Dre an disorc'h e oa bet freuzet ar pempvet Kevredad, an emglev etre Aostria hag ar Rouantelezh-Unanet a-enep Bro-C'hall.
Gant 80 000 den kollet (lazhet, gloazet pe steuziet) en holl, Emgann Wagram a oa bet unan gwadus. Implijet e oa bet 1 000 pezh kanol o devoa tennet 180 000 obuz war an dachenn-emgann kompez, ma oa un 300 000 bennak a soudarded. Sklaer eo e oa aet ar maout gant Napoleon, met ne oa ket deuet a-benn da implijout an trec'h-se evit an dazont. Ouzhpenn se, kolloù Aostria a oa tost heñvel ouzh re an an nerzhioù gall ha kevredet. An trec'h brasañ a oa bet a-fet spered rak Aostria a oa bet tizhet don betek koll nerzh ha spi er stourm. Sinet e voe Emglev Schönbrunn a dennas ur c'hwec'hvedenn eus hollad annezidi an Impalaeriezh, gant lod tiriadoù. Mouget e voe Aostria gant ar c'holl douaroù-se en e holl harzoù betek Kampagn Alamagn 1813.
# Emgann Wanjialing

Emgann Wanjialing pe Trec'h Wanjialing (sinaeg simplaet: 万家岭大捷; sinaeg hengounel: 萬家嶺大捷; pinyin: Wànjiālǐng Dàjíe) a vez graet eus un trec'h gant al lu sinaat war talbenn Wuhan an Eil Brezel etre Sina ha Japan. Talet e oa bet kreñv gant al lu sinaat ouzh lu Impalaeriezh Japan savet gant ar 101vet, 106vet, 9vet ha 27vet divizion e-kichen rannvro Wanjialing er bloavezh 1938. An emgann-se a oa padet daou viz hanter hag an divizionoù japanat 101vet ha 106vet a oa bet riñset tost da vat.

## Notennoù ha daveennoù

* ↑ The Revival of China, levrenn 1, Google Books
# Carcare

Carcare zo ur gumun en Italia, e proviñs Savona ha rannvro Liguria.
# Carcedo de Bureba

Carcedo de Bureba zo ur gumun e Spagn, e proviñs Burgos.
# Carcin

Carcin pe (en okitaneg), Quercy (e galleg), zo ur vro istorel eus Okitania, e-barzh Gwienna, hag ur broviñs c'hall kozh hag a glot gant keoded kozh ar bobl Cadurci, da gentañ, gant eskopti Caors betek 1317 goude, pa voe savet eskopti Montalban. E Quercy emañ an departamant Lot, hanterenn hanternoz Tarn-et-Garonne, m'emañ Montalban, hag enni ez eus ivez ur gumun benna all, eus Dordogne, Corrèze hag Aveyron.

## Liammoù diavaez

a vo kavet e Wikimedia Commons.
# Carcelén

Carcelén zo ur gumun e Spagn, e Proviñs Albacete, e Kumuniezh emren Kastilha-La Mancha.
# Carcassona

Carcassona :
| Anv okitanek | Carcassona |
| Anv gallek (ofisiel) | Carcassonne |
| Bro | Okitania |
| Melestradurezh ||
| Stad | Frañs |
| Rannvro | Languedoc-Roussillon |
| Departamant | Aude (prefeti) |
| Arondisamant | Carcassona (pennlec'h) |
| Kanton | Pennlec'h pevar c'hanton |
| Kod kumun | 11069 |
| Kod post | 11000 |
| Maer Amzer gefridi | Gérard Larrat (UMP) 2014-2020 |
| Etrekumuniezh | Carcassonne Agglo |
| Lec'hienn web | http://www.carcassonne.org/ |
| Poblañsouriezh ||
| Poblañs | 46 673 ann. (2020) |
| Stankter | 717 ann./km² |
| Douaroniezh ||
| Daveennoù lec'hiañ | |
| Uhelderioù | kreiz-kêr : 111 m bihanañ 81 m — brasañ 250 m |
| Gorread | 65,08 km² |
| kemmañ |
Carcassona (Carcassonne e galleg) zo ur gêr gozh e departamant an Aude. Pennlec’h an departamant-se eo.

## Douaroniezh

Lec’hiet eo Carcassona er boulc’h zo etre ar Pireneoù hag an Torosad Kreiz. Emañ ivez er c’hroashent etre daou hent a bouez, abaoe an Henamzer : an hent a gas eus ar Mor Kreizdouar d’ar Meurvor Atlantel hag an hini all etre an Torosad Kreiz ha Spagn.
Emañ war ribl ar stêr Aude (Atax).

## Anv

* Carc (...) (CIL, XIII, 7234, 10-17 goude K.)
* Carcasum Volcarum Tectosagum (Plinus an Henañ, III, 4, 36)
* Karkaso (Ptolemaios, II, 10, 9)
* c(olonia) I(ulia) C(arcassone), (CIL, XII, 5371)
* Castellum Carcassone (Itin. Burdig. CC, 175, p. 2)
* Carcasso (Jean de Biclar, Chron. MGH, AA, XI, p. 218)
* Karkasiane Polis (Procopius, Hist. V, XII, 41 ha 48)
* Carcasona, usque ad Carcasonam urbem (Gregor a Dours, HF, VIII, 30))
* Carcassona, Carchasona (Provinciale visigoticum, CC, 175, p. 426 ha 428)

## Istor

Carcassona a zo bet aloubet gant Loeiz VIII e 1226, ha goude gant Raimond de Traincavel, hag e roas da Loeiz IX, e 1247

### XX$^{vet}$ kantved

Eil brezel-bed: d'ar 16 a viz Mae 1945 e voe kavet korf un den eus ar gumun, ezel eus ar Rezistañs, bet boureviet, lazhet ha mañsonet d'an 13 a viz Gouere 1944 gant al lu alaman e kreñvlec'h Pentevr e Sant-Pêr-Kiberen.

## Tud

* Philippe-François-Nazaire Fabre d'Eglantine, bet ganet e Carcassona e 1755. Dibennet e Pariz d'ar 5 a viz Ebrel 1794, da-heul Danton ha Camille Desmoulins

## Levrlennadur

* Fevrier Paul-Albert ha Barral I Altet Xavier ː Topographie chrétienne des cités de la Gaule des origines au milieu du VIIIè siècle. VII. Province de Narbonne (Narbonensis Prima). de Boccard. 1989.

## Dave ha notennoù

* ↑ Roadennoù ofisiel e lec'hienn an EBSSA
* ↑ M.-N. Bouillet, p. 311
* ↑ René Le Guénic, Morbihan - Mémorial de la Résistance, 1998, pajenn 329
a vo kavet e Wikimedia Commons.
# Cardedu

Cardedu zo ur gumun italian, e proviñs Nuoro ha rannvro emren Sardigna.
# Carcedo de Burgos

Carcedo de Burgos zo ur gumun e Spagn, e proviñs Burgos.
# Carceri

Carceri (Càlzare e veneteg) a zo ur gumun eus Italia e proviñs Padova, e rannvro Veneto.
# Carcoforo

Carcoforo zo ur gumun en Italia, e proviñs Vercelli, e rannvro Piemonte.
# Cardano al Campo

Cardano al Campo zo ur gumun en Italia, e proviñs Varese e Lombardia.
# Chuquisaca

Chuquisaca eo anv kozh kêr Sucre, unan eus kêrbennoù Bolivia. Ha da-heul:
* Chuquisaca, departamant kozh eus Kengevredad Perou ha Bolivia.
* departamant Chuquisaca, unan eus nav departamant Bolivia.
# Chulalongkorn

Rama V, pe Chulalongkorn (1853-1910) a oa roue Siam eus 1868 da 1910, anezhañ pempvet roue an dierniezh Chakri, deraouet en 1782.
33 mab en devoa.
# Chunta Aragonesista

Ar Chunta Aragonista (Kuzul Aragonat) a zo ur strollad emverour eus an tu-kleiz a zifenn gwirioù rannvro Aragon e bro-Spagn. Goulenn a ra krouidigezh ur stad kevreadel, muioc'h a beadra evit Aragon hag ur gwarez gwelloc'h eus an endro. Difenn a ra ivez ar yezh aragonek.
Un ezel eus Emglev Libr Europa eo.
Nav c'hannad he deus e parlamant Aragon, ur c'hannad e parlamant Madrid, José Antonio Labordeta, hag ur c'hannad he do bremaik e Parlamant Europa da-heul un emglev gant strolladoù rannvroel arall.
Bizén Fuster eo penn ar strollad.

## Liammoù diavaez

Lec'hienn ofisiel
# Churchfitters

Churchfitters a zo ur strollad sonerezh saoz doare folk keltiek, bet savet e 1978 gant ar c'haner ha saver tonioù Anthony McCartan eus Béal Feirste hag ar soner Geoff Coombs eus Essex, hag ar sonerien goshañ o vevañ bremañ e Breizh abaoe 1993.

## Sonerien

* Chris Short: kanañ ha binvioù
* Rosie Short: kanañ ha binvioù
* Boris Lebret: kanañ ha binvioù
* Margaux Scherer: kanañ ha binvioù

## Pladennoù

* The Parting Glass (1999)
* Strange News (2001)
* This Fine Night (2003)
* New Tales for Old (2005)
* Amazing (2007)
* Sing (2009)
* Amongst the Green (2012)
* Get Wise (2014)

## Liammoù diavaez

* Churchfitters
* The Churchfitters o kanañ The House Carpenter
# Chutes du Carbet

Al lammoù-dour anvet chutes du Carbet a zo tri lamm-dour en enez Basse-Terre e Gwadloup.
# Chug orañjez

Ar chug orañjez zo un died graet gant orañjezennoù gwasket.

### Produerezh bedel

Produet e oa 60 milion a donennoù e 2000, en o zouez 18 milion gant Brazil, 11 milion gant Florida ha 10 milion gant ar broioù kreizdouarat. Koulskoude eo ar chug orañjez ul lodenn vihan eus marc'had an orañjez ha ne c'hall ket bezañ miret e-pad gwall bell daoust ma c'hall bezañ pasteurizet.

### Ar chugoù orañjez gwerzhet

Meur a seut zo, hervez al lezenn :
* ar chug fresk, graet gant frouezh fresk, n'eo ket bet tretet e mod ebet.
* ar chug orañjez « 100 % rik », graet gant frouezh fresk.
* ar chug orañjez diwar goazhadur, graet gant koazhadur skornet.
* an nektar orañjez : ouzhpennet ez eus bet dour ha sukr d'ur c'hoazhadur.

## Yec'hed

Kalz vitaminoù C zo ennañ, met kalz sukr ivez. An diforc'hioù etre avaloù-orañjez ha chug orañjez eo n'eus ket gwienn er chug ha muioc'h a energiezh zo. Kement a c'hlukidoù zo er chug orañjez eget er C'hola-cola.

## A bep seurt

Died ofisiel stad Florida eo abaoe 1967.

## Pennadoù kar

* chug-frouezh
* tequila sunrise
# Chuxiong

Chuxiong (楚雄) a zo ur gêr e Republik Pobl Sina e proviñs Yunnan. Poblet eo gant 468 000 a dud (e 1999).
a vo kavet e Wikimedia Commons.
# Chupalla

An chupalla [tʃuˈpaʎa] zo un tog plouz eus Chile, douget gant an Huasos, paotred-saout ar vro.
# Chutzpah

Chutzpah (distaget: pe ['xʊtspə]) zo ur ger yidek a dalvez da zeskrivañ an herder, koulz war e du fall hag e du mat.
Eus an hebraeg חֻצְפָּה hutspa' herder , hardison , divergontiz e teu ar ger. En hebraeg ez arverer hutspah da zeskrivañ un den rok a zo aet dreist bevennoù an dereadegezh.
An hevelep ster zo e yideg, gant un adster a zic'hratadur ha kondaonidigezh en abeg da emzalc'h an den. Ur fentigell glasel zo e metoù ar Yuzevien da dermeniñ ster resis chutzpah : emzalc'h un den a c'houlenn amzeviadoù skañvaus digant al lez-varn peogwir ez eus un emzivad anezhañ goude bezañ lazhet e dad hag e vamm. Ur fentigell all zo, pa ya ur vaouez da ziskuliañ he gwaz en abeg ma toug un arm berzet. . . goude bezañ plantet ur gontell en e gein. Klokaat a c'haller ster chutzpah neuze dre zeskrivañ un den na anzav morse e giriegezh daoust d'an tremen bezañ anat, hag a lez an dud all dilavar dirak kement a hardison ken digredus, pa ne ziskouez an den hini ebet eus perzhioù denel evel an onestiz, ar gablusted, ar broud-koustiañs, ar c'hefaeziñ hag an emskiant.

## Notennoù

* ↑ Leo Rosten (1994), Les joies du yiddish, Calmann-Lévy, ISBN 978-2-7021-2262-4 (fr)